|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **תקנות רישוי שירותים ומקצועות בענף הרכב (מוסכים), התש"ף –2020** | | | | | | | | | | |
| בתוקף סמכותי לפי סעיפים 7(ג), 9, 13(ב), 130(ב), 135(ב), 142, 238(א) ו-239 לחוק רישוי שירותים ומקצועות בענף הרכב, התשע"ו – 2016**[[1]](#footnote-1)** (להלן – החוק), בהתייעצות עם המועצה המייעצת לעניין מנהלים מקצועיים של מוסכים לעניין תקנות 7 ו-8, בהסכמת שר האוצר לעניין תקנה 9, ובאישור ועדת הכלכלה של הכנסת, אני מתקינה תקנות אלה: | | | | | | | | | | |
| הגדרות |  | * + 1. בתקנות אלה - | | | | | | | | |
|  |  |  | "תקנות רישוי מוסכים" - תקנות רישוי שירותים ומקצועות בענף הרכב (תנאים לרישוי מוסכים ומנהלים מקצועיים של מוסכים ולהסמכת בוחנים בבחינות לרישוי של מנהלים מקצועיים והוראות שונות),התש"ף-2020[[2]](#footnote-2); | | | | | | | |
|  |  |  | "תקנות התעבורה" - תקנות התעבורה, התשכ"א-1961[[3]](#footnote-3). | | | | | | | |
|  |  | (ב) למונחים בתקנות אלה שלא הוגדרו בחוק תהיה המשמעות שיש להם בפקודת התעבורה[[4]](#footnote-4) או בתקנות התעבורה. | | | | | | | | |
| שירותים של מוסך נייד | 2. | (א) בעל רישיון להפעלת מוסך נייד רשאי לתת שירותים אלה בלבד, לפי סוגי הרכב המפורטים להלן: | | | | | | | | |
|  |  |  | (1) לרכב, למעט טרקטור או מכונה ניידת - | | | | | | | |
|  |  |  |  | | | (א) תיקוני חירום של אחד או יותר מאלה: | | | | |
|  |  |  |  | | |  | 1. מערכת ההצתה; | | | |
|  |  |  |  | | |  | 1. מערכת הדלק; | | | |
|  |  |  |  | | |  | 1. מערכת הקירור; | | | |
|  |  |  |  | | |  | 1. מערכת החשמל; | | | |
|  |  |  |  | | (ב) חילוץ רכב עד להגעתו למוסך; | | | | | |
|  |  |  |  | | (ג) שירותי תחזוקה לצמיגים ברכב שמפעיל מפעל כהגדרתו בתקנה 579 לתקנות התעבורה, ובלבד שהשירות האמור יינתן בשטח סגור שבהחזקת אותו מפעל, בין השעות 17:00 ל-7:00; | | | | | |
|  |  |  | (2) לרכב מסוג טרקטור או מכונה ניידת – כל השירותים כאמור בסעיף 135(ב) לחוק. | | | | | | | |
|  |  | (ב) על אף האמור בתקנת משנה (א), המנהל רשאי לתת רישיון להפעלת מוסך נייד שלא יכלול שירותי תחזוקה לצמיגים כאמור בתקנת משנה (א)(1)(ג) (להלן – שירותי תחזוקה לצמיגים) או רישיון כאמור שיכלול שירותי תחזוקה לצמיגים בלבד. | | | | | | | | |
| תקופת תוקפו של רישיון להפעלת מוסך | 3. | המנהל רשאי ליתן רישיון להפעלת מוסך שתקופת תוקפו קצרה משש שנים או לחדש רישיון להפעלת מוסך לתקופה כאמור, אם הרישיון האמור ניתן או חודש לאחר יום 1 בינואר; תקופת תוקפו של רישיון כאמור תסתיים ביום 31 בדצמבר של השנה השישית שלאחר השנה שבה ניתן או חודש, לפי העניין. | | | | | | | | |
| פטור מתנאים לקבלת רישיון להפעלת מוסך | 4. | המנהל, בהחלטה מנומקת בכתב, רשאי ליתן פטור מהתנאים לקבלת רישיון להפעלת מוסך שנקבעו לפי סעיף 127(2) עד (4) לחוק, לבעל רישיון יבואן מסחרי המבקש לקבל רישיון מהסוגים המפורטים להלן:  (1) רישיון להפעלת מוסך לרישום ראשוני לרכב חדש (סימול 187), כמשמעותו בתוספת לתקנות רישוי מוסכים; | | | | | | | | |
|  |  | (2) רישיון להפעלת מוסך לרישום ורישוי של רכב חדש (סימול 188), כמשמעותו בתוספת האמורה בפסקה (1). | | | | | | | | |
| שילוט המוסך | 5. | (א) גודל השלט שיציב בעל רישיון להפעלת מוסך במוסך כאמור בסעיף 130 לחוק לא יפחת מהמפורט להלן: אורך 50 ס"מ ורוחב 70 ס"מ, ולעניין מוסך מומחה – אורך 180 ס"מ ורוחב 90 ס"מ.  (ב) גודל האותיות שיופיעו על שלט כאמור בתקנת משנה (א) לא יפחת מהמפורט להלן: גובה 4 ס"מ ורוחב 3 ס"מ, ולעניין מוסך מומחה - גובה 6 ס"מ ורוחב 5 ס"מ.  (ג) בעל רישיון להפעלת מוסך מומחה יציב, בנוסף לשלט כאמור בתקנת משנה (א), שלט שצורתו תהיה כאמור בתוספת הראשונה; גודל השלט האמור וגודל האותיות שיופיעו עליו, יהיו כמפורט בתקנות משנה (א) ו-(ב) לעניין שלט של מוסך מומחה. | | | | | | | | |
| דיווח על ליקויים ברכב | 6. | (א) מנהל מקצועי של מוסך ידווח לרשות הרישוי על ליקויים כאמור בסעיף 142 לחוק שלא תוקנו בטרם נמסר הרכב ללקוח, לפי הטופס שבתוספת השניה.  (ב) טופס כאמור ייערך סמוך לפני מסירת הרכב ללקוח ועותק ממנו יימסר ללקוח; הטופס יישלח לרשות הרישוי מיד עם מסירת הרכב כאמור, ולא יאוחר מיום עבודה אחד לאחר מסירת הרכב. | | | | | | | | |
| נסיבות שיש בהן להעיד על חשש לניגוד עניינים של מנהל מקצועי | 7. | התקיימו במנהל מקצועי של מוסך אחת או יותר מהנסיבות המפורטות להלן, יראו אותן כמעידות על חשש לניגוד עניינים של המנהל המקצועי האמור: | | | | | | | | |
|  |  |  | | (1) משמש בתפקיד שמאי רכב, בוחן רכב או קצין בטיחות בתעבורה; | | | | | |
|  |  |  | | (2) עוסק בסחר במוצרי תעבורה שלא במסגרת טיפול בכלי הרכב במוסך שבו הוא משמש בתפקיד מנהל מקצועי; | | | | | |
|  |  |  | | (3) מקבל הכנסה מחברת ביטוח, סוכן ביטוח או מי מטעמם, בעבור שירותים שאינם פעולות ברכב כמשמעותן בסעיף 128(א) לחוק. | | | | | |
| כללי אתיקה מקצועית למנהל מקצועי של מוסך | 8. | מנהל מקצועי של מוסך - | | | | | | | | |
|  |  |  | (1) לא יבצע פעולה ברכב שאין בה צורך לפי שיקול דעתו המקצועי, לא יורה ולא יאשר לעובד של מוסך לבצע פעולה כאמור, והכל בכפוף להוראות לעניין ביצוע פעולות ברכב לפי סעיף 139 לחוק; | | | | | | | |
|  |  |  | (2) לא יבצע פעולה ברכב שלא נכללה בהצעת מחיר ראשונה או בהצעת מחיר מעודכנת שניתנו ללקוח לפי סעיף 132 לחוק, ולא יורה ולא יאשר לעובד של מוסך לבצע פעולה כאמור. | | | | | | | |
| אגרות | 9. | (א) בעד בקשה למתן רישיון לפי סעיפים 127, 129, 135 או 136 לחוק, קבלת העתק מקור או עותק של רישיון כאמור ובעד השתתפות בבחינה לקבלת רישיון, ישולמו האגרות כמפורט להלן: | | | | | | | | |
|  |  |  |  | | | | | | בשקלים חדשים | |
|  |  |  | (1) אגרה שנתית בעד רישיון להפעלת מוסך, מסוג אחד | | | | | | 392 | |
|  |  |  | (2) אגרה שנתית בעד כל סוג נוסף של מוסך שנכלל ברישיון להפעלת מוסך | | | | | | 171 | |
|  |  |  | (3) אגרה שנתית בעד רישיון להפעלת מוסך מומחה, נוסף על האגרות לפי פסקאות (1) ו-(2) | | | | | | 310 | |
|  |  |  | (4) אגרה שנתית בעד רישיון לניהול מקצועי של מוסך | | | | | | 191 | |
|  |  |  | (5) אגרה בעד השתתפות בבחינה עיונית | | | | | | 137 | |
|  |  |  | (6) אגרה בעד השתתפות בבחינה מעשית | | | | | | 233 | |
|  |  |  | (5) אגרה בעד קבלת העתק מקור או עותק של רישיון | | | | | | 20 | |
|  |  | (ב) סכום האגרה לפי פסקאות (1) עד (4) שבתקנת משנה (א), לעניין רישיון כאמור באותן פסקאות שניתן או שחודש לאחר יום 1 בינואר, בשנה שבה ניתן או חודש כאמור, יהיה החלק השנים-עשר של האגרה לפי הפסקאות האמורות, בעד כל חודש של תקופת הרישיון או חלק ממנו, ויעוגל כאמור בתקנת משנה (ה). | | | | | | | | |
|  |  | (ג) סכום האגרה בעד השגה על תוצאות בחינה, עיונית או מעשית, יהיה מחצית מן האגרה ששולמה בעד הבחינה כאמור בתקנת משנה (א), לפי העניין, ויעוגל כאמור בתקנת משנה (ה). | | | | | | | | |
|  |  | (ד) הוחזר או בוטל רישיון, לבקשת בעל הרישיון, יחזיר המנהל לבעל הרישיון את סכום האגרה ששילם, באופן יחסי, בעד כל חודש שלם שנותר עד סוף השנה שבה הוחזר או בוטל הרישיון כאמור; סכום ההחזר יעוגל כאמור בתקנת משנה (ה); בתקנת משנה זו, "רישיון" – רישיון כאמור בתקנת משנה (א)(1) עד (3), לרבות סוג של מוסך הכלול בו, או רישיון כאמור בתקנת משנה (א)(4). | | | | | | | | |
|  |  | (ה) הסכומים הנקובים בתקנת משנה (א) יתעדכנו ב-1 באפריל של כל שנה (להלן – יום העדכון) לפי שיעור שינוי המדד החדש לעומת המדד היסודי; סכום שעודכן כאמור יעוגל לשקל החדש השלם הקרוב, וסכום של מחצית השקל החדש יעוגל כלפי מעלה; עדכון הסכום כאמור, ייעשה על בסיס הסכום שנקבע ליום העדכון הקודם, לפני שעוגל כאמור; לעניין זה -  "מדד" – מדד המחירים לצרכן שמפרסמת הלשכה המרכזית לסטטיסטיקה;  "המדד החדש" – המדד שפורסם בחודש נובמבר שקדם ליום העדכון;  "המדד היסודי" – המדד שפורסם בחודש נובמבר שקדם ליום העדכון הקודם, ולעניין יום העדכון הראשון שלאחר תחילתן של תקנות אלה – המדד שפורסם בחודש נובמבר 2017; | | | | | | | | |
|  |  | (ו) המנהל הכללי של משרד התחבורה יפרסם בהודעה ברשומות, את נוסח תקנת משנה (א) כפי שהשתנה לפי תקנת משנה (ה). | | | | | | | | |
| תשלום אגרה | 10. | האגרות לפי תקנות אלה, ישולמו במקוון. | | | | | | | | |
|  |  | תוספת ראשונה  (תקנה 5(ג)) | | | | | | | | |
|  |  | (1) צורת שלט של מוסך מומחה לעניין רכב שמשקלו הכולל המותר עולה על 3,500 ק"ג תהיה לפי הדוגמא שלהלן: | | | | | | | | |
|  |  |  | | | | | | | | |
|  |  | (2) צורת שלט של מוסך מומחה לעניין רכב שמשקלו הכולל המותר עד 3,500 ק"ג תהיה לפי הדוגמא שלהלן: | | | | | | | | |
|  |  |  | | | | | | | | |
|  |  | תוספת שניה  (תקנה 6)  טופס דיווח על ליקויים ברכב  לכבוד רשות הרישוי  משרד התחבורה והבטיחות בדרכים תאריך\_\_\_\_\_\_\_  מספר רישיון מוסך\_\_\_\_\_\_  א.ג.נ.,  הודעה בדבר ליקוי בטיחותי העלול לסכן את התנועה או את הבטיחות  לפי סעיף 142 לחוק רישוי שירותים ומקצועות בענף הרכב, התשע"ו-2016  הריני להודיע כי בבדיקה שנערכה ביום \_\_\_\_\_\_\_ ברכב בעל מספר רישוי \_\_\_\_\_\_ מסוג\_\_\_\_\_\_\_\_\_ מתוצר \_\_\_\_\_, נמצא ליקוי העלול לסכן את התנועה או את הבטיחות, ולא תוקן טרם מסירת הרכב ללקוח.  להלן פרטי הליקוי:   |  |  | | --- | --- | | **מכלול** | **פירוט מדויק של הליקוי** | | היגוי |  | | בלמים |  | | צמיגים |  | | מערכות בטיחות אלקטרוניות |  |   אני החתום מטה מצהיר בזה כי מסרתי עותק של ההודעה לבעל הרכב/ אדם מטעמו של בעל הרכב (מחק את המיותר), ששמו \_\_\_\_\_\_\_\_\_\_\_\_. \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_  שם המנהל המקצועי חתימת המנהל המקצועי  \_\_\_\_\_\_\_\_\_\_\_\_\_\_\_\_  חותמת וכתובת המוסך  לידיעת בעל הרכב: הנך רשאי לתקן את הרכב בכל מוסך לפי בחירתך. אם לא תתקן את הליקויים, רשות הרישוי רשאית להפעיל את סמכויותיה לפי תקנות התעבורה, התשכ"א-1961.  העתק: לקוח | | | | | | | | |
| תחילה | 10. | תחילתן של תקנות אלה ביום תחילתן של תקנות רישוי מוסכים. | | | | | | | | |
|  |  | \_\_\_\_\_\_\_\_\_\_\_\_\_ התש"ף | | | | | | מירי רגב | | |
|  |  | (\_\_\_\_\_\_\_\_\_\_\_\_ 2020) | | | | | | שרת התחבורה והבטיחות בדרכים | | |

(חמ-3-5557)

**דברי הסבר**

כללי

תקנות אלה עניינן בהסדרת העיסוק בענף המוסכים, באותם היבטים שבהם חוק רישוי שירותים ומקצועות בענף הרכב, התשע"ו-2016 (ל הלן – החוק), מחייב את אישורה של וועדת הכלכלה של הכנסת. תקנות אלו יותקנו בצמוד ובמקביל לתקנות רישוי שירותים ומקצועות בענף הרכב (תנאים לרישוי מוסכים ומנהלים מקצועיים של מוסכים ולהסמכת בוחנים בבחינות לרישוי של מנהלים מקצועיים והוראות שונות), התש"ף–2020, שעניינן בתנאים הנדרשים לקבלת הרישיונות השונים בענף המוסכים.

ההסדר בחוק ובתקנות נועד להחליף את ההסדר הקיים בצו הפיקוח על מצרכים ושירותים (מוסכים ומפעלים לכלי רכב), התש"ל-1970, ובמהותו אין שינויים של ממש לעומת הצו.

טיוטת תקנות אלה פורסמה להערות הציבור ביולי 2016, עקב חלוף הזמן הן מפורסמות מחדש.

תקנה 2

מוצע לקבוע את סוגי השירותים שרשאי לתת מוסך נייד: תיקוני חירום של מערכות ההצתה, הדלק, הקירור והחשמל; חילוץ רכב; תחזוקת צמידים לרכב המופעל במסגרת צי רכב של מפעל, בשטח סגור של המפעל ובשעות היום בלבד; כל שירותי התחזוקה לטרקטורים ומכונות ניידות. מוסך נייד יכול לקבל רישיון לשירותי חירום בלבד, לתחזוקת צמיגים בלבד, או לשניהם.

תקנה 3

החוק קובע כי ככלל, רישיונות הניתנים מכוחו יהיו בתוקף לשש שנים. על מנת שכל הרישיונות יתחדשו ב-1 בינואר, הריש שרישיון שניתן במהלך השנה (ניתן לראשונה, או מחודש לאחר תקופה של אי תוקף), יהיה תקף לתקופה שעד ה-31.12 של השנה הששית לנתינתו.

תקנה 4

בחוק נקבע כי מוסך ככלל צריך שטח, ציוד, מנהל מקצועי ומ"מ למנהל מקצועי שפרטיהם נקבעים בתקנות. עם זאת, יבואני הרכב מפעילים מוסכים לשם בדיקה והכנה למסירה של כלי רכב חדשים, ואינם עוסקים בתיקונים אחרים. מוצע כי המנהל יהיה רשאי לפטור מוסכים אלה מחלק מהדרישות האמורות.

תקנה 5 והתוספת הראשונה

מוצעים המידות והעיצוב של שילוט למוסך ולמוסך מומחה.

תקנה 6 והתוספת השניה

מוצע לחייב מנהל מקצועי של מוסך לערוך דיווח לפי טופס הקבוע בתוספת השניה על ליקויים בטיחותיים שנמצאו ברכב שלא תוקנו, למסור אותו ללקוח וכן לדווח לרשות הרישוי בתוך יום עבודה אחד.

תקנה 7

מוצע לקבוע את הנסיבות שייראו כמעידות על ניגוד עניינים של מנהל מקצועי של מוסך: ממלא תפקיד של שמאי רכב, בוחן רכב או קצין בטיחות בתעבורה; עוסק בסחר במוצרי תעבורה מחוץ למסגרת תפקידו במוסך שהוא מנהלו המקצועי; מקבל הכנסות מגורמי ביטוח עבור פעילות שאיננה פעולות ברכב.

תקנה 8

מוצע לקבוע כללי אתיקה למנהל מקצועי של מוסך, שלפיהם אסור לו לבצע או להורות לעובד במוסך לבצע פעולות שאינן נדרשות לפי שיקול דעתו המקצועי, למעט פעולות שהוא מחויב בהן לפי סעיף 139 לחוק; לא יבצע או יורה לבצע פעולות ברכב שלא נכללו בהצעת מחיר שניתנה ללקוח.

תקנה 9

מוצע לקבוע אגרות בעד שירותים ורישיונות בענף המוסכים. יוער כי הסכומים הנקובים בהצעת התקנות אינם סופיים.

תקנה 10

מוצע לקבוע כי אגרות לפי תקנות אלה ישולמו במקוון בלבד.

G:\MSP\WORD\MISHPATIM\חוק רישוי שירותים לרכב\תקנות לחוק\תקנות רישוי שירותים ומקצועות בענף הרכב (מוסכים) - חמ3-5557- נוסח מאושר + דברי הסבר.DOCX

1. ס"ח התשע"ו, עמ' 970. [↑](#footnote-ref-1)
2. יושלם [↑](#footnote-ref-2)
3. ק"ת התשכ"א, עמ' 1425. [↑](#footnote-ref-3)
4. דיני מדינת ישראל, נוסח חדש 7, עמ' 173. [↑](#footnote-ref-4)